મને નોન ફોર્મ્યુલા ફિલ્મ્સ ગમે છે અને હવે મારા પ્રોડક્શન હાઉસની વિશ્વસનીયતા પણ એવી થઈ ગઈ છે કે, મારી પાસેથી અલગ પ્રકારની ફિલ્મ્સની જ અપેક્ષા રાખવામાં આવે છે. ‘પરમાણુ'ની વાત કરું તો અભિષેકે મને દસ પેજનો એક ડ્રાફ્ટ આપ્યો હતો. એ ન્યૂક્લિયર ટેસ્ટ પર આધારિત હતો. મને આ વિષય એકદમ ઇન્ટરેસ્ટિંગ લાગ્યો હતો. મારા ક્રિએટિવ હેડ સંયુક્ત ચાવલા (‘નીરજા'ના રાઇટર) અને તેમના પાર્ટનર સાયવન કોદરોસે મળીને આ સ્ટોરી લખી હતી. મેં ફક્ત એટલું જ કહ્યું હતું કે, આપણે કોઈ ડોક્યુમેન્ટરી બનાવવી નથી. આપણે ઓડિયન્સને એન્ટરટેઇન કરવાના છે. એ જ હેતુથી અમે આ ફિલ્મને એન્ટરટેઇનિંગ બનાવી છે. ન્યૂક્લિયર ટેસ્ટ કેવી રીતે થયો. કેવી રીતે આપણે આ મિશનમાં સફળ રહ્યા એની વાત છે. આ એક થ્રિલર ફિલ્મ છે અને ફિલ્મ શરૂ થયાને થોડા સમય પછી તમે એ વિચારશો કે, હવે પછી શું થશે.